Ioannes Adamius

,Nathan Covington Brooks, Vitae virorum illustrium Americae, a Columbo ad Jacksonum, Novi Eboraci (1864): 86 . vulgo John Adams (in Colonia Sinus Massachusettensium 30 Octobris 1735—Quintii Massachusettae, 4 Iulii 1826Die ipso mortis praesidis Thomae Ieffersonii et quinquagesimo anno iubilaei Declarationis Libertatis Civitatum Foederatarum.), unus ex Conditoribus Civitatum Foederatarum, fuit vir publicus, Georgii Vasingtonii praeses vicarius, et ab 1797 ad 1801, secundus Praeses Civitatum Foederatarum. Anno 1800, Domum Albam primum inauguravit. 

 Vita 
Adamius cursum honorum politicorum incohavit verba coloniarum iuribus faventia scribens. Anno enim 1774, Massachusettam in primo congressu Philadelphiae representavit. Die 4 Iulii 1776, cum Declaratio Libertatis Civitatum Americae Foederatarum sollemniter proclamata esset, praesens erat. Cum Massachusettae constitutio Ioanne Adamio auxiliante scripta esset, anno 1779, ad pacem cum Britannis conciliandam Lutetiam petivit; postea legatus in Batavia erat, ubi colloquiis scriptisque tam rectionem quam populum Civitatum Foederatarum prona reddebat. Unde anno 1782 in patriam reversus una cum Franklinio, Ieffersonio, Ioanne Jay, et Henrico Laurens pacem cum Britannia feliciter die 3 Septembris 1783 contraxit. In querelis de constitutione Unionis inter duces foederalis factionis fuit, quae a centralisticis abhorruit. Attamen Vasingtonius eum praesidem vicarium instituit; post demissionem adversariis centralisticis invitis, Adamius praeses declaratus est. 

Adamius minus gratus apud democraticos fuit propter res, quas ad neutralitatem erga Franciam conservandam fecerat, e.g. actis peregrinis atque regulis variis tribunaliciis. In comitiis praesidentiibus anno 1800 victus est a Ieffersonio. Rude donatus in latifundiis, Quintii naturae concessit.

Inter libros maximi momenti sunt volumina tria Defence of the constitution and government of the United States (1787).  nepos eius opera omnia cum biographia edidit (, Bostoniae 1850–56) et epistulas  (Novi Eboraci 1876).

Ioannes Quintius Adamius filius fuit sextus Praeses Civitatum Foederatarum, ab anno 1825 ad 1829.

Notae

 Index Vicariorum Praesidum Civitatum Foederatarum Americae

Nexus externi

Vita propria. Domus Albae 

Categoria:Alumni Universitatis Harvardianae
Categoria:Auctores Anglici
Categoria:Causidici Massachusettae
Categoria:Conditores Civitatum Foederatarum
Categoria:Familia Adams
Categoria:Incolae Massachusettae
Categoria:Praesides Civitatum Foederatarum Americae
Categoria:Praesides Vicarii Civitatum Foederatarum Americae
Categoria:Repugnatores vectigalium Civitatum Foederatarum
Categoria:Scriptores Civitatum Foederatarum
Categoria:Sodales Societatis Philosophicae Americanae
Categoria:Unitariani Civitatum Foederatarum
Categoria:Viri